**ПРОЕКТ !!!**

 **Образец № 22**

**Д О Г О В О Р**

Днес, ………………..2015 г. в гр. Нови пазар, между:

**1. ОБЩИНА НОВИ ПАЗАР,** с адрес гр. Нови пазар, ул. „Васил Левски” № 3, БУЛСТАТ 000931575 представлявана от Румен Панайотов Христов – Кмет на общината и Елена Георгиева Гелкова – Главен счетоводител на Община Нови пазар, от една страна, наричана по-долу за краткост ВЪЗЛОЖИТЕЛ,

и

2.……………………….., представлявано от ……………………….–......................., със седалище и адрес на управление ……………………………………………………, вписано в Агенцията по вписванията с ЕИК ……………………………., телефон ....................., факс ..................................., e-mail ……………………………….., наричано за краткост ИЗПЪЛНИТЕЛ, от друга страна, на основание чл. 74, ал.1 от Закона за обществените поръчки (ЗОП), проведена обществена поръчка с предмет: „Избор на изпълнител за изпълнение на инженеринг (проектиране и изграждане) на основен ремонт на улица „Стара планина”, с.Войвода, община Нови пазар,обл.Шумен – ОК 39а – ОК 35 – ОК 33 – ОК 31 – ОК 30 – ОК 29, както и упражняване на авторски надзор при изпълнение на СМР на oбектите.“ и в изпълнение на Решение №12 от 01.10.2015г. на Кмета на Община Нови пазар, се сключи настоящият договор за следното:

**I. ПРЕДМЕТ НА ДОГОВОРА**

**Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТприема да изпълни срещу възнаграждение, със свои сили и средства, качествено и съгласно установените в този договор - Проектиране и изграждане на основен ремонт на улица „Стара планина”, с.Войвода, община Нови пазар,обл.Шумен – ОК 39а – ОК 35 – ОК 33 – ОК 31 – ОК 30 – ОК 29, както и упражняване на авторски надзор при изпълнение на СМР на oбектите.“, включващ следните дейности:

1. **ДЕЙНОСТ I:** Проектиране - Изработване на инвестиционни проекти във фаза: „Работен проект“ по съответните части

2. **ДЕЙНОСТ II: Изпълнение на СМР на обектите;**

###### 3. **ДЕЙНОСТ III. Упражняване на Авторски надзор.**

**Чл. 2.** Дейностите по предходния член следва да бъдат извършени в съответствие с техническата спецификация на Възложителя и офертата на Изпълнителя, представляващи неразделна част от този договор.

**Чл. 3.** ИЗПЪЛНИТЕЛЯТ ще извърши следните дейности, които са свързани с изграждането на обекта и представляват условие, следствие или допълнение към него:

1. изпълнение на СМР съгласно Инвестиционния проект, предписанията и заповедите в Заповедната книга, в т.ч. предвидените с Количествено – стойностните сметки СМР;

2. доставка и влагане в строителството на необходимите и съответстващи на инвестиционния проект строителни продукти, съоръжения и т.н.;

3. производство и/или доставка на Строителни детайли/елементи и влагането им в Строежа;

4. извършване на необходимите изпитвания и лабораторни изследвания;

5. съставяне на строителни книжа и изготвяне на екзекутивната документация на Строежа;

6. участие в процедурата по въвеждане на Строежите в експлоатация;

7. отстраняване на недостатъците, установени при предаването на Строежа и въвеждането му в експлоатация;

8. гаранционно поддържане на Строежа (отстраняване на Дефекти в Гаранционните срокове) и др. присъщи дейности, неупоменати по-горе.

**Чл.4.** При изпълнение на проектирането и строително-монтажните работи (СМР), ИЗПЪЛНИТЕЛЯТ ще спазва изискванията на Наредба № 4/21.05.2001г. за обхвата и съдържанието на инвестиционните проекти,Закона за устройството на територията, Наредба № 3 от 31.07.2003 г. за съставяне на актове и протоколи по време на строителството, Наредба 2 от 2004 г. за минималните изисквания за здравословни и безопасни условия на труд при извършване на строителни и монтажни работи, Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти; условията на документацията за участие в процедурата; разрешенията за строеж; одобрените инвестиционни проекти, както и всички други действащи нормативни актове, приложими към дейностите, предмет на този договор.

**ІІ. СРОК НА ДОГОВОРА**

**Чл. 5. (1)** Договорът влиза в сила от датата на подписването му и приключва с цялостното изпълнение на дейностите по поръчката, включително въвеждане на обектa в експлоатация с издаване на удостоверение за въвеждане в експлоатация от органа, издал разрешението за строеж.

**(2)** Максималният срок за изпълнение на договора възлиза на  **3 (три**) месеца – приравнени на **90(деветдесет)** календарни дни, считано от влизане в сила на договора за обществена поръчка, в т.ч.:

 **1.** Срок за изработване и предаване на работните инвестиционни проекти ........... календарни дни (словом: ...........................................) от датата на предоставяне на Изпълнителя от Възложителя на окончателни изходни данни и документи, необходими за изработването и одобряването на проектите, удостоверено с подписване на приемо-предавателен протокол;

 **2.** Срок за отстраняване на забележки/нередности по предадените, съгласувани с експлоатационните дружества работни инвестиционни проекти ........... календарни дни (словом: ...........................................) след получаването им в писмен вид от Възложителя, удостоверено с подписване на приемо-предавателен протокол;

 **3.** Срок за изпълнение на СМР на обектите ........... календарни дни (словом: ...........................................) считано от датата на съставяне на първия по време Протокол обр. 2а по Наредба № 3 от 31.07.2003 г. за откриване на строителната площадка и определяне на строителна линия и ниво и е до предаване на обектите на Възложителя и подписване на последния по време Констативен акт за установяване годността за приемане на строежа - Образец 15.

(3) В срока по ал.2 се включва периодът до предаване на окончателни изходни данни и документи, необходими за изработването на проектите, периодът за одобряване на проекта от Възложителя, необходимото време за издаване на Разрешение за строеж до подписване Протокол 2а за откриване на строителната площадка и периодът от предаване на обектите на Възложителя до въвеждането им в експлоатация.

**Чл. 6.** Срокът за изпълнение на договора може да бъде удължаван само при Непредвидени обстоятелства съгласно чл. 43 от ЗОП, които правят невъзможно цялостното завършване на обекта.

**ІІІ. ЦЕНА ЗА ИЗПЪЛНЕНИЕ НА ДОГОВОРА. ПЛАЩАНЕ НА ЦЕНАТА ЗА ИЗПЪЛНЕНИЕ НА ДОГОВОРА. КОНТРОЛ НА РАЗХОДИТЕ**

**Чл. 7. (1)** Цената за изпълнение на Договора, дължима от ВЪЗЛОЖИТЕЛЯ на ИЗПЪЛНИТЕЛЯ е в размер на .........................[*посочва се в съответствие с Ценовото предло*ж*ение*] лв. без вкл. ДДС (*словом*) и е в размер на..............лв. с вкл. ДДС (*словом*) в това число:

|  |  |  |
| --- | --- | --- |
| № по ред | Наименование на дейността | стойност в лв.без ДДС |
| **I** | **Изработване на инвестиционни проекти във фаза: „Работни”** |  |
| **II** | **Изпълнение на строително-монтажни работи по обекти** |  |
| **III** | **Упражняване на авторски надзор при изпълнение на СМР на oбектите** |  |

 **(2)** ИЗПЪЛНИТЕЛЯТ потвърждава, че Цената за изпълнение на Договора е единственото възнаграждение за изпълнение на Дейностите по договора и ВЪЗЛОЖИТЕЛЯТ не дължи на ИЗПЪЛНИТЕЛЯ каквито и да било други суми.

 **(3)** Цената за изпълнение на Договора не подлежи на промяна, освен в случаите на чл. 43 от Закона за обществени поръчки. Заплащането ще се извършва по реално извършени дейности, количества и цени в рамките на Договора.

**(4)** След окончателното завършване на работите по Дейност № 1 ще се изготви подробна количествено-стойностна сметка за всички видове СМР, която се подписва двустранно и става неотменна част от настоящия договор.

**(5)** Единичните цени, посочени в подробната количествено-стойностната сметка са окончателни и не се променят при промени в цените на труда, Строителните продукти и др., освен в случаите предвидени в 43, ал.2 от Закона за обществени поръчки;

**(6)** В случай, че за сметка на определен вид работа от Количествено – стойностната сметка ще се изпълнява друг вид работа, за която има аналогична единична цена в нея, разплащането й ще се извърши със заменителна таблица по образец на ВЪЗЛОЖИТЕЛЯ.

**(7)** Промяна на количествата на даден вид работа не е предпоставка за промяна на единичната цена за тази работа;

**(8)** Изпълнените количества СМР се заплащат по договорените цени и действително изпълнените количества. Изплащането се допуска при наличие на съответните документи, доказващи качеството на извършваните видове СМР;

 **(9)** Ако по време на изпълнение на договора, поради непредвидени обстоятелства се наложи изпълнение на допълнително строителство то същото ще бъде възложено на ИЗПЪЛНИТЕЛЯ по реда на чл. 90, ал.1, т.8 от ЗОП, при наличие на предпоставките на буква „а“ и „б“ на чл. 90, ал.1, т.8 от ЗОП.

**Чл. 8. (1)** В срок до 10 /десет/ календарни дни от подписване на договора за обществена поръчка ВЪЗЛОЖИТЕЛЯТ превежда на ИЗПЪЛНИТЕЛЯ авансово ................................ [лв.], представляващи 20 (двадесет) на сто от Цената за изпълнение на Договора, без вкл. ДДС, след представяне на фактура, на стойност равна на стойността на аванса, без включен ДДС.

 (2) Авансовото плащане се погасява чрез приспадане на пропорционални суми от междинните плащания към ИЗПЪЛНИТЕЛЯ, до размера на полученото Авансово плащане.

**Чл. 9. (1**) Междинни плащания - ВЪЗЛОЖИТЕЛЯТ заплаща поетапно на ИЗПЪЛНИТЕЛЯ стойността на актуваните и действително извършени дейности въз основа на:

1. количествено-стойностна сметка към проекта. На ИЗПЪЛНИТЕЛЯ се заплаща за съответното количество извършена от него работа съгласно посочената в количествената-стойностна сметка единична цена за всяка позиция;

2. актове и протоколи по Наредба № 3 от 31.07.2003 г. на Министъра на регионалното развитие и благоустройството за съставяне на актове и протоколи по време на строителството;

3. сертификати и декларации за съответствие на вложените материали, одобрени с протокол от строителния надзор, авторския надзор и Възложителя;

4. протокол за извършените СМР по утвърден от Възложителя образец;

5. отчет за осъществен авторски надзор върху реално изпълнени СМР, установени със съответните документи съгласно Наредба № 3/31.07.2003г.

6. оригинална данъчна фактура, която се издава от ИЗПЪЛНИТЕЛЯ след приемане на извършени дейности от страна на ВЪЗЛОЖИТЕЛЯ**.**

**(2)** Междинно плащанеза СМР се извършва при реализиране на не по-малко от 20 (двадесет) на сто от Цената за изпълнение на Договора, без вкл. ДДС. Последното се извършва в срок до 10 /десет/ календарни дни след приемане на извършените дейности.

 **(3) Окончателно плащане** в размер на останалата част от договорените и реално изпълнени дейности, което не може да бъде по–малко от 20 (двадесет) на сто от Цената за изпълнение на Договора, без вкл. ДДС ще се извърши след подписване на последния по време Констативен акт за установяване годността за приемане на строежа - Образец 15 - приложение към чл.7, ал.3, т.15 от Наредба № 3 от 31.07.2003 г. на Министъра на регионалното развитие и благоустройството за съставяне на актове и протоколи по време на строителството, в срок до 10 /десет/ календарни дни след представяне от ИЗПЪЛНИТЕЛЯ на ВЪЗЛОЖИТЕЛЯ на:

1. актове и протоколи по Наредба № 3 от 31.07.2003 г. на Министъра на регионалното развитие и благоустройството за съставяне на актове и протоколи по време на строителството;

2. сертификати и декларации за съответствие на вложените материали, одобрени от строителния надзор, авторския надзор и Възложителя;

3. протокол за извършените СМР по утвърден от Възложителя образец;

4. отчет за осъществен авторски надзор върху реално изпълнени СМР, установени със съответните документи съгласно Наредба № 3/31.07.2003г.

5. оригинална данъчна фактура, която се издава от ИЗПЪЛНИТЕЛЯ след приемане на извършени дейности от страна на ВЪЗЛОЖИТЕЛЯ**.**

**(4)** При окончателното плащане ВЪЗЛОЖИТЕЛЯТ ще удържи остатъка от авансовото плащане от последния Протокол за приемане на извършени СМР.

**(5)** Ако ИЗПЪЛНИТЕЛЯ сключи договор/и за подизпълнение ВЪЗЛОЖИТЕЛЯТ извършва окончателното плащане по договор за обществената поръчка след като получи от изпълнителя доказателства, че е заплатил на подизпълнителите всички работи, приети по реда на чл. 45 „б” от ЗОП.

**(6)** Плащанията по предходните алинеи се извършват с платежно нареждане по сметка на ИЗПЪЛНИТЕЛЯ, както следва: Банка .................; BIC:………; IBAN………. .

 **(7)** Всяка от фактурите трябва да съдържа следната информация: Получател: ОБЩИНА НОВИ ПАЗАР, Седалище и адрес на управление: гр. Нови пазар, ул. „Васил Левски” № 3, БУЛСТАТ: 000931575, Получил фактурата: Румен Панайотов, Номер на документа, дата, място. В описателната част на фактурата следва да се впише номера и дата на договора по който е извършено плащане и вида на плащането – авансово, междинно или окончателно.

**(8)** Сборът от стойностите на авансовото плащане, междинното плащане и окончателното плащане не може да надхвърля общата стойност на договора, посочена в чл. 7, ал. 1 от този договор.

**ІV. ПРАВА И ЗАДЪЛЖЕНИЯ НА СТРАНИТЕ ВЪВ ВРЪЗКА С ИЗПЪЛНЕНИЕТО НА ДЕЙНОСТ I: ПРОЕКТИРАНЕ. ПРИЕМАНЕ НА ИЗВЪРШЕНАТА РАБОТА**

**Чл. 10.(1)** ВЪЗЛОЖИТЕЛЯТ има право:

**1.** по всяко време да осъществява контрол по изпълнение на **Дейност I: Проектиране**, без с това да възпрепятства работата на Изпълнителя и оперативната му самостоятелност;

2. да изисква и получава разяснения от Изпълнителя относно процеса на проектиране и съвместно със същия да решава всички възникнали проблеми по време на изпълнението като решенията се оформят в писмен вид.

**(2)** ВЪЗЛОЖИТЕЛЯТ е длъжен:

1. да оказва съдействие на Изпълнителя при изпълнението на задачата;

2. при поискване да предоставя на Изпълнителя допълнителни изходни данни и графични материали, необходимостта от които е възникнала в процеса на изпълнение на проектирането;

3. да приеме изработеното от Изпълнителя;

4. след приемането на проектите с приемо-предавателен протокол, своевременно да предприеме необходимите действия за изготвяне оценка за съответствие със съществените изисквания към строежите на същия.

**(3)** ИЗПЪЛНИТЕЛЯТ има право:

1. да изисква от Възложителя необходимото съдействие за изпълнение на работата;

**(4)** ИЗПЪЛНИТЕЛЯТ е длъжен:

1. да изпълни възложената му работа качествено с необходимия професионализъм в обем и съдържание съобразно изискванията на одобрената от Възложителя Техническа спецификация и действащото законодателство в Република България, като изготви работни инвестиционни проекти в съответствие с изискванията на ЗУТ, Наредба № 4/21.05.2001г. за обхвата и съдържанието на инвестиционните проекти и действащата нормативна уредба, за което към проектната документация бъдат приложени необходимите технически детайли;

2. да извърши дейността чрез квалифицираните лица, посочени в офертата на изпълнителя;

3. да предостави на ВЪЗЛОЖИТЕЛЯ всички изследвания, доклади, графики, софтуер или други продукти и материали, изготвени в изпълнение на настоящия договор. Същите принадлежат и остават собственост на ВЪЗЛОЖИТЕЛЯ.

4. при установяване на грешки и непълноти в проектите, констатирани от Възложителя и/или от експлоатационните дружества да отстрани същите без допълнително заплащане в срока определен в Техническото предложение на участника;

5. да предаде на Възложителя проектите разработени, подпечатани и подписани от лица, притежаващи необходимата проектантска правоспособност по съответната част, присъдена от Камара на архитектите в РБългария и Камара на инженерите в инвестиционното проектиране.

6. да окомплектова проекта в 3 екземпляра на хартиен носител и 2 екземпляра на магнитен носител за проектите по всички части по фаза РИП, включително и обяснителните записки и количествени сметки в обем и съдържание, отговарящи на изискванията на Наредба № 4/21.05.2001г. за обхвата и съдържанието на инвестиционните проекти и Техническата спецификация.

7. да съобрази разработените проекти с изискванията за достъпност на средата за хора с увреждания и да отрази евентуални препоръки от доклада за оценка на съответствието за достъпна среда, изготвен от избран от Възложителя изпълнител.

**Чл. 11.(1)** При завършване на работата по договора Изпълнителят е длъжен да предаде всички материали официално придружени с пълен опис.

**(2)** При завършване на възложената работа Изпълнителят отправя до Възложителя покана да прегледа и приеме готовите инвестиционни проекти. Задачата и резултатите се считат предадени на Възложителя с подписването на двустранно подписан приемо –предавателен протокол за приемане на работата от представител на Възложителя.

**(3)** Възложителят има право да направи писмени възражения по проекта и да покани Изпълнителя за съвместно разглеждане и обсъждане на нередовностите.

**(4)** Изпълнителят е длъжен да отстрани за своя сметка допуснатите по своя вина грешки и пропуски, констатирани от Възложителя при предаването на проекта, от заинтересуваните ведомства при съгласуването му в определения в техническата си оферта срок.

**(5)** След отстраняване на всички нередовности от страна на Изпълнителя, страните по настоящия договор подписват окончателен протокол за приемане на проектите.

**V. ПРАВА И ЗАДЪЛЖЕНИЯ НА СТРАНИТЕ ВЪВ ВРЪЗКА С ИЗПЪЛНЕНИЕТО НА ДЕЙНОСТ III. УПРАЖНЯВАНЕ НА АВТОРСКИ НАДЗОР**

**Чл. 12.** (1) Възложителятима право да:

1. изисква упражняването на ефективен авторски надзор във всеки момент от изпълнението на договора, самостоятелно или чрез възлагане на друго лице да осъществява цялостен, непрекъснат и компетентен контрол, без да създава пречки за оперативната работа на ИЗПЪЛНИТЕЛЯ.

2. получава от Изпълнителя информация за хода на изпълнението по този договор;

3. дава писмени указания на Изпълнителя във връзка с предприемането на действия, които са необходими за доброто упражняване на надзора;

4. дава указания на Изпълнителя, които са задължителни за него, освен ако противоречат на императивни правни норми, клаузите на този договор или са технически неосъществими.

 **(2)** Възложителят се задължава:

1. да оказва съдействие на ИЗПЪЛНИТЕЛЯ в рамките на своята компетентност, при изпълнение на задълженията му по тази дейност;

2. да предаде на ИЗПЪЛНИТЕЛЯ по 1 (един) екземпляр от одобрения от него и съгласуван инвестиционен проект за ползване по време на строителството и копие на разрешението за строеж;

3. да осигурява свободен достъп до строителната площадка на експертите на ИЗПЪЛНИТЕЛЯ, по всяко време за упражняване на задълженията им;

 4. да заплати на Изпълнителя стойността на извършената работа, съгласно условията на раздел ІІІ от настоящия договор;

**Чл. 13. (1)** Изпълнителят има право:

1. да получи уговореното възнаграждение съгласно условията на раздел ІІІ от настоящия договор;

2. да получава от Възложителя съдействие, информация и документи при извършване на дейностите, предмет на този договор;

3. да иска от Възложителя приемането на работата при условията и сроковете на този договор.

**(2)** Изпълнителят се задължава да:

1. Упражнява авторски надзор по смисъла на чл. 162 от Закона за устройство на територията (ЗУТ) и носи отговорност за изпълнение на строежа съобразно одобрените инвестиционни проекти и изискванията по чл. 169, ал. 1 и 2 от ЗУТ.
2. Участва при съставянето на всички изискващи се протоколи и актове по време на строителството.
3. По искане на Възложителя участва при съставяне на актове и протоколи извън фиксираните в Наредба № 3 от 31.07.2003 г. за съставяне на актове и протоколи по време на строителството.
4. Да не разрешава допускането на съществени отклонения от одобрените инвестиционни проекти по време на строителството на строежа, а при необходимост да се спазва разпоредбата на чл. 154, ал. 5 от ЗУТ.
5. Да осъществява контрол на количествата, качеството и съответствието на изпълняваните строителни и монтажни работи и влаганите материали с договора за изпълнение на строителството, както и други дейности – предмет на договора.
6. Да съгласува сертификати и декларации за съответствие на строителните материали, издадени от сертифицирани лаборатории и фирми, във връзка със спазването на синхронизираните европейски стандарти БДС EN.
7. Да прави предписания и дава технически решения за точното спазване на проекта и необходимостта от евентуални промени, които се вписват в заповедната книга на строежа и са задължителни за останалите участници в строителството.
8. Да осигурява възможност на ВЪЗЛОЖИТЕЛЯ да следи процеса на работа и да съгласува с него предварително всички решения и действия.
9. Да съгласува с ВЪЗЛОЖИТЕЛЯ всяко свое решение/предписание/съгласие за извършване на работи, водещи до промяна в количествено-стойностните сметки.
10. Да извършва експертни дейности и консултации.
11. При необходимост да изготвя екзекутивната документация на строежа.
12. Да оказва всестранна техническа помощ и консултации за решаване на проблеми, възникнали в процеса на изграждане на обекта;
13. Да дава предписания при обстоятелства, които водят до изменения на проекта, допустими по Закона за устройство на територията.

**VI.** **ОРГАНИЗАЦИЯ НА СМР**

**Чл. 14.** В деня на съставяне на Протокол обр. 2а, ВЪЗЛОЖИТЕЛЯТ е длъжен да въведе ИЗПЪЛНИТЕЛЯ на строителната площадка съгласно изискванията на нормативните актове, след като е извършил всички процедури и съгласувания по освобождаване на Строителната площадка и е взел разрешение за строеж за Строежа.

**Чл. 15.** ВЪЗЛОЖИТЕЛЯТ или КОНСУЛТАНТЪТ има право да дава мотивирани писмени указания на ИЗПЪЛНИТЕЛЯ да забави началото или хода на всяка от дейностите, включени в Графика за изпълнение на СМР, както и да спре строителните дейности или част от тях за определен срок, за да бъдат осигурени оптимални условия за качественото изпълнение на СМР.

**Чл. 16.** Указанията по чл.15 се отразяват в заповедната книга на обекта и през периода на „спиране” не тече срока за изпълнение на договора.

**Чл. 17.** Поне веднъж месечно ВЪЗЛОЖИТЕЛЯТ, КОНСУЛТАНТЪТ и ИЗПЪЛНИТЕЛЯТ, а по искане на ВЪЗЛОЖИТЕЛЯ - и Подизпълнителите, ще провеждат координационни срещи на площадката на обекта, на които ще се обсъжда последователността на извършване, прогреса на СМР и изпълнението им в съответствие с клаузите на този Договор.

**Чл. 18.** ИЗПЪЛНИТЕЛЯТ се задължава да спазва всички предписания, заповеди и инструкции на КОНСУЛТАНТА, които се отнасят до изпълнението на СМР по изграждане на Строежа съобразно Проектната документация, Техническата спецификация, изискванията по Договора и Законовите разпоредби, вкл., но не само, относно:

1. законосъобразното започване на строежа;

2. пълнотата и правилното съставяне на актовете и протоколите по време на строителството;

3. изискванията за здравословни и безопасни условия на труд в изпълнението на Строежа;

4. недопускане на увреждане на трети лица и имоти вследствие на изпълнението на Строежа;

5. годността на Строежа за въвеждане в експлоатация;

6. изменение на одобрените инвестиционни проекти, след като е било получено предварителното съгласие на ВЪЗЛОЖИТЕЛЯ;

7. промяна в Работната програма на ИЗПЪЛНИТЕЛЯ в предвидените в този Договор случаи;

8. извършване на допълнително инспектиране на качеството, на които и да са СМР или извършване на допълнително изпитване (тест) за качеството на влаганите в строителството Строителни продукти. Разходите, свързани с такива изпитвания (тестове) и инспекции ще бъдат поети от ИЗПЪЛНИТЕЛЯ.

**Чл. 19. (1)** КОНСУЛТАНТЪТ координира и контролира изпълнението на СМР, проверява и удостоверява обема и вида на извършваните СМР, доказателствените документи за качеството на извършените СМР, както и проверява ценообразуването и първичните разходооправдателни документи за отчитане и изплащане на извършеното строителство.

**(2)** Въз основа на оценката на документацията по чл. 9, ал.1 от този Договор, както и след инспектиране и/или провеждане на изпитване на извършените СМР, КОНСУЛТАНТЪТ потвърждава или отказва да потвърди за плащане сумите, посочени в Протоколите за приемане на извършени СМР.

**VIІ. ИЗВЪРШВАНЕ НА СТРОИТЕЛСТВОТО**

**Чл. 20.** При изпълнение на своите задължения ИЗПЪЛНИТЕЛЯТ:

1. поема пълна отговорност за качественото и срочно изпълнение на възложените работи, гарантирайки цялостна охрана и безопасност на труда;

2. осигурява високо квалифицирано техническо ръководство за изпълнението на договореното строителство през целия период на изпълнението на Строежа;

3. извършва и приключва СМР, както и гарантира, че неговите представители, служители или Подизпълнители ще извършват и приключват СМР по начин, който няма да накърнява или уврежда доброто име и репутация на ВЪЗЛОЖИТЕЛЯ;

4. взема необходимите мерки за опазване на пътищата, ползвани от него по време на строителството и за сигурността на съществуващия пътен трафик, за което носи пълна отговорност;

5. организира и изпълнява всички появили се по време на строителството въпроси;

6. осигурява и поддържа цялостно наблюдение, необходимото осветление и охрана на Строежа по всяко време, с което поема пълна отговорност за състоянието му и за съответните наличности, осигурява обезопасяване на строежа;

7. предоставя възможност за контролиране и приемане на изпълнените видове работи;

8. започва изпълнението на следващия по програма вид работа, само след като изпълнените предхождащи видове работи са приети по съответния ред;

9. осъществява лабораторен контрол с акредитирана строителна лаборатория при спазване изискванията на действащите нормативни документи;

10. влага в Строежа Строителни продукти само с предварително доказани качества, отговарящи на нормативните изисквания, стандарти и условията на Проектната документация, притежават и са представени със съответните сертификати за качество и декларация за съответствие на продуктите и са одобрени от КОНСУЛТАНТА и ПРОЕКТАНТА;

11. не изпълнява СМР, за които съществуват ограничения за изпълнението им през зимния сезон и при изключително неблагоприятни климатични условия.

12. носи пълна отговорност за изпълнените видове работи до цялостното завършване и приемане на Строежа. Приемането на отделни елементи или видове работи по време на строителството не освобождава ИЗПЪЛНИТЕЛЯ от тази отговорност;

13. ИЗПЪЛНИТЕЛЯТ е длъжен да информира ВЪЗЛОЖИТЕЛЯ за възникнали проблеми при изпълнението на строителството и за предприетите мерки за тяхното решаване;

14. ИЗПЪЛНИТЕЛЯТ се задължава да изпълнява мерките и препоръките на ВЪЗЛОЖИТЕЛЯ и КОНСУЛТАНТА, съдържащи се в докладите от проверки на място;

15. ИЗПЪЛНИТЕЛЯТ се задължава да уведомява незабавно ВЪЗЛОЖИТЕЛЯ при възникването на обективни причини, забавящи или правещи невъзможно изпълнението и/или за възникнали проблеми в процеса на изпълнение на договора, както и да изисква неговото съдействие или становище по възникнал проблем и при необходимост да уведомява контролните органи;

16. ИЗПЪЛНИТЕЛЯТ се задължава да съгласува действията си с ВЪЗЛОЖИТЕЛЯ;

17. ИЗПЪЛНИТЕЛЯТ се задължава да осигурява достъп за извършване на проверки на място от ВЪЗЛОЖИТЕЛЯ;

18. ИЗПЪЛНИТЕЛЯТ се задължава да изпълнява мерките и препоръките на отговорните институции и да отстранява допуснатите грешки;

19. ИЗПЪЛНИТЕЛЯТ се задължава да отстранява за своя сметка, своевременно и в посочените от ВЪЗЛОЖИТЕЛЯ срокове всички допуснати грешки и/или пропуски, констатирани от ВЪЗЛОЖИТЕЛЯ;

20. ИЗПЪЛНИТЕЛЯТ се задължава да постави на Строежа информационни табели, съдържащи пълна информация за изпълняваните СМР, в съответствие с чл. 157, ал. 5 от ЗУТ.

 **Чл. 21.** ИЗПЪЛНИТЕЛЯТ носи отговорност и за безопасността на всички дейности по изпълнението на Строежа.

**Чл. 22. (1)** ИЗПЪЛНИТЕЛЯТ отговаря за вреди от трудова злополука, претърпяна от негов служител при и по повод изпълнението на Строежа, независимо от това дали негов орган или друг негов служител има вина за настъпването им.

**Чл. 23**. ИЗПЪЛНИТЕЛЯТ е длъжен да уведомява незабавно компетентните органи и съответното експлоатационно дружество за:

1. открити при изпълнение на строителството подземни и надземни мрежи и съоръжения, необозначени в съответните специализирани карти и регистри, както и да вземе необходимите мерки за запазване на същите от повреди и разместване;

2**.** евентуални повреди на мрежите и съоръженията, произлезли при извършване на СМР, както и да поеме за своя сметка разходите по възстановяване на причинените вреди.

**Чл. 24. (1)** При разкриване на археологически находки ИЗПЪЛНИТЕЛЯТ е длъжен да вземе необходимите мерки тези находки да не бъдат премествани, повредени или изнесени от работещите на Строежа или от трети лица, както и незабавно да уведоми:

1. ВЪЗЛОЖИТЕЛЯ или упълномощено от него лице и/или КОНСУЛТАНТА;

2. компетентните органи съгласно приложимите Законови разпоредби.

**(2)** ИЗПЪЛНИТЕЛЯТ е длъжен да спре СМР в този участък до получаване на указание от съответните компетентни органи дали находката представлява паметник на културата.

**(3)** Спирането на СМР при открити археологически находки не освобождава ИЗПЪЛНИТЕЛЯ от изпълнение на задълженията му на останалата част от Строителната площадка.

**Чл. 25. (1)** ВЪЗЛОЖИТЕЛЯТ има право да нареди на ИЗПЪЛНИТЕЛЯ временно преустановяване работата на Строежа, ако е констатирано неточно изпълнение, влагане на некачествени Строителни продукти и неспазване на Инвестиционния проект и Техническите спецификации, както и на Работната програма.

**(2)** Спирането на СМР по силата на предходната алинея не води до спиране на срока за изпълнение на договора и не може да служи за основание за удължаването му.

**Чл. 26.(1)** В случаите по чл.23, 24 и чл. 25, в 3-дневен срок от уведомяването, съответно нареждането, Страните съставят акт за установяване състоянието на Строежа при спиране на строителството, съгласно обр. 10 към чл. 7, ал. 3, т. 10 от Наредба № 3 от 31.07.2003 г. за съставяне на актове и протоколи по време на строителството.

**2)** ИЗПЪЛНИТЕЛЯТ може да продължи спряната работа след изпълнение на мерките, указани от компетентните органи.

**(3)** За продължаване на спряната работа, Страните съставят акт за установяване състоянието на строежа при продължаване на строителството, съгласно обр. 11 към чл. 7, ал. 3, т. 10 от Наредба № 3 от 31.07.2003 г. за съставяне на актове и протоколи по време на строителството.

**(4)** Едновременно със съставянето на акта по ал. 1, Страните съставят и констативен протокол, в който:

1. отразяват изпълнението на указанията на компетентните органи;

2. посочват срока, през който работата е била спряна и

3. обосновават необходимостта от удължаване на Междинните срокове от Графика за изпълнение на СМР или на датата на подписване на последния по време Акт обр. 15 (при спиране на СМР поради открити Археологически находки). Срокът за удължаване се обосновава като се отчете изпълнението на задълженията на ИЗПЪЛНИТЕЛЯ на останалата част от Строителната площадка, незасегнати от преустановяването на работата и доколко спирането се е отразило върху цялостното изпълнение на СМР по Договора.

**Чл. 27. (1)** Ако в процеса на изпълнение на Договора, се констатира, че действителният напредък изостава (или ще изостане) от междинните срокове по Графика за изпълнение, то тогава ВЪЗЛОЖИТЕЛЯТ и/или КОНСУЛТАНТЪТ по строителството предприемат действия за преодоляване на изоставането в следния ред:

1.предупреждават ИЗПЪЛНИТЕЛЯ и изискват от него да се поправи и да ускори работата;

2.ако след като са го предупредили ИЗПЪЛНИТЕЛЯТ продължава да е в забава от междинните срокове по Графика за неизпълнение и има сериозни основания, че няма да спази срока на приключване, ВЪЗЛОЖИТЕЛЯТ може да нареди на ИЗПЪЛНИТЕЛЯ да представи ревизирана Работна програма и придружаващ доклад, описващ ревизираните мерки, които ИЗПЪЛНИТЕЛЯТ предлага да възприеме, за да ускори напредъка и да завърши СМР в рамките на междинните срокове по Графика за изпълнение на СМР или до датата на подписване на последния по време Акт обр. 15.

**(2)** Ако ВЪЗЛОЖИТЕЛЯТ или КОНСУЛТАНТЪТ не одобрят ревизираната програма ВЪЗЛОЖИТЕЛЯТ или КОНСУЛТАНТЪТ, съгласувано с ВЪЗЛОЖИТЕЛЯ може да даде друго нареждане, а ИЗПЪЛНИТЕЛЯТ трябва да възприеме тези ревизирани мерки.

**(3)** ИЗПЪЛНИТЕЛЯТ поема за своя сметка всички разходи във връзка с реализацията на ревизираната Работна програма по ал.1 и 2 за ускоряване на СМР.

**(4)** Ако вследствие на реализацията на ревизираната Работна програма по ал. 1 и ал. 2 са причина ВЪЗЛОЖИТЕЛЯТ да понася допълнителни разходи, ВЪЗЛОЖИТЕЛЯТ има право да получи обезщетение за тези разходи в пълен размер.

**Чл. 28. (1)** При изпълнение на строителството ИЗПЪЛНИТЕЛЯТ е длъжен да поддържа Строителната площадка и частите от Строежа чисти, като ги почиства от строителни отпадъци и организира тяхното извозване до съответните сметища, определени от Община Нови пазар и плащане на съответните такси.

**(2)** ИЗПЪЛНИТЕЛЯТ е задължен за своя сметка да извърши рекултивация и/или възстанови в първоначалният им вид всички временни пътища и терени, ползвани при изпълнение на Договора.

**VІIi. КОНТРОЛ НА КАЧЕСТВОТО**

**Чл. 29. (1)** Извършването на СМР, както и всички Строителни продукти за извършването им, следва да бъдат по вид, качество и стандарт съгласно Проектната документация, Техническата спецификация, както и всички приложими Законови разпоредби.

**(2)** Неспазването от ИЗПЪЛНИТЕЛЯ, на изискванията на Проектната документация, на Техническата спецификация и всички приложими Законови разпоредби, относно стандартите и качеството на Строителните продукти, както и на извършените СМР, ще се счита за неизпълнение на този Договор, което ако е системно или представлява съществено неизпълнение, е основание за едностранно прекратяване на Договора от ВЪЗЛОЖИТЕЛЯ.

**Чл. 30. (1)** Качеството на изпълнените СМР, както и на Строителните продукти, се установява с:

1. протоколи за приемане на извършени СМР;

2. актовете и протоколите по чл. 7, ал. 3 от Наредба № 3 от 31.07.2003 г. за съставяне на актове и протоколи по време на строителството;

3. други документи, които съдържат оценка на качеството на изпълнените СМР;

4. протоколите от изпитванията в съответствие с изискванията на Проектната документация;

5. протоколи от проверки извършвани от органите на ВЪЗЛОЖИТЕЛЯ.

**(2)** Контролът на качеството на СМР и на строителните продукти се извършва:

1. от КОНСУЛТАНТА при осъществяване на непрекъснат надзор по време на изпълнението на СМР и съставяне на протоколите и актовете по чл. 7, ал. 3 от Наредба № 3 от 31.07.2003 г. и в съответствие с договора на КОНСУЛТАНТА с ВЪЗЛОЖИТЕЛЯ;

2.от ВЪЗЛОЖИТЕЛЯ.

3. от ПРОЕКТАНТА, упражняващ авторски надзор.

**Чл. 31. (1)** ВЪЗЛОЖИТЕЛЯТ и/или КОНСУЛТАНТЪТ проверява извършената от ИЗПЪЛНИТЕЛЯ работа и го уведомява за всички установени Недостатъци на СМР, както и посочва срок за отстраняването им.

**(2)** ИЗПЪЛНИТЕЛЯТ е длъжен да отстрани недостатъка в срока, посочен в уведомлението.

**(3)** ИЗПЪЛНИТЕЛЯТ отговаря и за Недостатъци на СМР, които поради естеството си не са могли да се открият към датата на съставяне на съответния Протокол за приемане на извършени СМР, по които са открити недостатъци или се проявят по-късно (Скрити недостатъци).

**(4)** ВЪЗЛОЖИТЕЛЯТ има право да поиска отстраняване на Скритите недостатъци и да упражни правото си да потърси Гаранционна отговорност на ИЗПЪЛНИТЕЛЯ.

**Чл. 32. (1)** ИЗПЪЛНИТЕЛЯТ е длъжен да извърши всички изпитвания в хода на строителството и след неговото приключване.

**(2)** Разходите за изпитванията са за сметка на ИЗПЪЛНИТЕЛЯ.

**(3)** ВЪЗЛОЖИТЕЛЯТ или КОНСУЛТАНТЪТ има право да изиска от ИЗПЪЛНИТЕЛЯ да извърши допълнителни изпитвания, които не са предвидени, за да се провери дали качеството на дадена строителна дейност отговаря на изискванията на Техническата спецификация.

**(4)** Разходите за изпитванията по ал. 3 са за сметка на ИЗПЪЛНИТЕЛЯ.

**(5)** ВЪЗЛОЖИТЕЛЯТ има право по всяко време да упражнява контрол върху качеството на изпълняваното строителство, качеството на влаганите Строителни продукти, спазването на Графика за изпълнение на СМР и на Работната програма и др.

**IХ. ЗАВЪРШВАНЕ НА СТРОИТЕЛСТВОТО**

**Чл. 33.** След изпълнението на Строежа, ИЗПЪЛНИТЕЛЯТ е длъжен да изготви екзекутивна документация съгласно изискванията на Закона за устройство на територията, отразяваща несъществените отклонения от съгласувания и одобрен инвестиционен проект, ако такива са налице. Разходите по изготвянето на екзекутивната документация следва да бъдат предвидени в Цената за изпълнение на договора.

**Чл. 34 (1)** Ако е налице завършване на СМР от страна на ИЗПЪЛНИТЕЛЯ и същият е изпълнил всички свои други задължения по Договора, ИЗПЪЛНИТЕЛЯТ уведомява писмено ВЪЗЛОЖИТЕЛЯ и КОНСУЛТАНТА за готовността си да предаде Строежа на ВЪЗЛОЖИТЕЛЯ.

 **(2)** След получаване на уведомлението по ал. 1 ВЪЗЛОЖИТЕЛЯТ назначава собствена приемателна комисия. За което се съставя протокол.

**(3)** След завършване на Строежа и приемането му от приемателната комисия на Възложителя се съставя Констативен акт обр. 15 съгласно Наредба № 3 от 31.07.2003 г., съгласно изискванията на чл. 176, ал.1 от ЗУТ за установяване годността за приемане на Строежа, с който Строежът/строежите се предава от ИЗПЪЛНИТЕЛЯ на ВЪЗЛОЖИТЕЛЯ.

**(4)** След съставяне на Констативен акт обр. 15 ИЗПЪЛНИТЕЛЯТ представя на КОНСУЛТАНТА изготвеният от ИЗПЪЛНИТЕЛЯокончателен Протокол за приемане на извършени СМР.

**(5)** КОНСУЛТАНТЪТ проверява извършените работи, удостоверени в протокола и го предлага на ВЪЗЛОЖИТЕЛЯ за одобрение.

**Чл. 35. (1)** Ако ИЗПЪЛНИТЕЛЯТ не е достигнал завършване на СМР, установено от приемателната комисия по чл. 34, ал. 2, ВЪЗЛОЖИТЕЛЯТ или КОНСУЛТАНТЪТ издава предписание за работите, количествата и срока за изпълнението им под формата на „Протокол за неизпълнени или частично изпълнени строително-монтажни работи”.

**(2)** ИЗПЪЛНИТЕЛЯТ се задължава в определения му срок да изпълни предписаните работи. Строителят е длъжен да отстрани всички забележки написани в Констативен акт обр. 15.

**Чл. 36.** ИЗПЪЛНИТЕЛЯТ, след изпълнение на предписаните работи, уведомява писмено ВЪЗЛОЖИТЕЛЯ и КОНСУЛТАНТА за готовността си за предаване на работите.

**Х. ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл.37. (1)** За изпълнение на задълженията си по този договор, ИЗПЪЛНИТЕЛЯТ учредява в полза на ВЪЗЛОЖИТЕЛЯ банкова гаранция или предоставя гаранция под формата на парична сума, най-късно при сключване на договора в размер на 5% (пет процента) от сумата по чл. 7, ал. 1 от договора, а именно …………(……………….) лв..

 **(2)** В случай че ИЗПЪЛНИТЕЛЯТ избере да предостави гаранция под формата на парична сума, то сумата следва да бъде преведена по следната банкова сметка на ВЪЗЛОЖИТЕЛЯ: БАНКА – Първа Инвестиционна АД; БАНКОВ КОД (BIC): FINVBGSF; БАНКОВА СМЕТКА (IBAN): IBAN BG70FINV91503315926503.

**(3)** ВЪЗЛОЖИТЕЛЯТ се задължава да възстанови на ИЗПЪЛНИТЕЛЯ пропорционална сума от сумата на гаранцията по ал. 1 или …………(………………….) лв. в срок до 20 (двадесет) календарни дни след въвеждане на който и да е подобект в експлоатация с издаване на разрешение за ползване от органите на ДНСК или удостоверение за въвеждане в експлоатация от органа, издал разрешението за строеж. Гаранцията ще бъде възстановена по сметка, посочена от ИЗПЪЛНИТЕЛЯ.

**(4)** В случай че ИЗПЪЛНИТЕЛЯТ избере да предостави банкова гаранция за изпълнение на договора то частичното и освобождаване се извършва при настъпване на обстоятелствата по ал. 3 по ред определен от банката издател на гаранцията.

**Чл. 38. (1)** В случай че ИЗПЪЛНИТЕЛЯТ избере да предостави банкова гаранция, то тя трябва да бъде безусловна и неотменима банкова гаранция, издадена по примерния образец в документацията за участие или в друга форма, съдържаща същите или по-добри условия за ВЪЗЛОЖИТЕЛЯ след съгласуване с последния.

**(2)** Срокът на валидност на банковата гаранция по ал. 1 е не по-малко от 30 (тридесет) дни, считано от датата на въвеждане на последния по време подобект в експлоатация с издаване на удостоверения за въвеждане в експлоатация от органа, издал разрешенията за строеж.

**(3)** При необходимост и писмено поискване от страна на ВЪЗЛОЖИТЕЛЯ, ИЗПЪЛНИТЕЛЯТ следва да удължи срока на валидност на представената банкова гаранция доиздаване на разрешение за ползване от органите на ДНСК или удостоверение за въвеждане в експлоатация от органа, издал разрешението за строеж на последния по време подобект.

**Чл. 39. (1)** ВЪЗЛОЖИТЕЛЯТ има право да усвои изцяло или част от Гаранцията за изпълнение на договора при неточно изпълнение на задължения по Договора от страна на ИЗПЪЛНИТЕЛЯ.

 **(2)** ВЪЗЛОЖИТЕЛЯТ има право да усвои такава част от гаранцията, която покрива отговорността на ИЗПЪЛНИТЕЛЯ за неизпълнението, включително размера на начислените неустойки.

**(3)** При едностранно прекратяване на договора от ВЪЗЛОЖИТЕЛЯ поради виновно неизпълнение на задължения на ИЗПЪЛНИТЕЛЯ по договора, сумата от гаранцията се усвоява изцяло като обезщетение за прекратяване на договора.

**(4)** ВЪЗЛОЖИТЕЛЯТ има право да усвоява дължимите суми за неустойки и обезщетения при некачествено или ненавременно изпълнение на задълженията на ИЗПЪЛНИТЕЛЯ от гаранцията за добро изпълнение.

**(5)** В случай че неизпълнението на задълженията по договора от страна на ИЗПЪЛНИТЕЛЯ по стойност превишава размера на гаранцията, ВЪЗЛОЖИТЕЛЯТима право да търси обезщетение по общия ред.

 **(6)** ВЪЗЛОЖИТЕЛЯТзадържа гаранцията за изпълнение на договора, ако в процеса на неговото изпълнение възникне спор между страните, който е внесен за решаване от компетентните органи.

**Чл. 40.** ИЗПЪЛНИТЕЛЯТ (или всяко едно от членовете на обединението лица в случай на обединение) се задължава своевременно в Гаранционните срокове да отстранява всички проявени Дефекти в изпълнените СМР на обекта, вкл. съоръжения, за поддържане на качеството и непрекъснатата му експлоатация в съответствие с Проектната документация и Техническите спецификации.

**Чл. 41.** Гаранционните срокове за съответните СМР и обекти са съгласно техническото предложение на ИЗПЪЛНИТЕЛЯ, както следва:

1. За дейности по чл. 20, ал.4, т.8: \_\_\_\_\_\_\_\_години или \_\_\_\_\_\_\_\_\_ месеца

отНаредба № 2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

**Чл. 42.** Гаранционните срокове съгласно Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти започват да текат от деня на въвеждането на обекта в експлоатация с издаване на разрешение за ползване от органите на ДНСК или удостоверение за въвеждане в експлоатация от органа, издал разрешението за строеж.

**Чл. 43.** Гаранционната отговорност се изключва, когато проявените Дефекти са резултат от Непредвидено обстоятелство.

**ХI. ОТГОВОРНОСТ ПРИ НЕИЗПЪЛНЕНИЕ**

**Чл. 44. (1)** В случай, че ИЗПЪЛНИТЕЛЯТ не е завършил дейностите до Датата на приключване, както и когато изостава от сроковете по Графика за изпълнение на дейностите и забавата не се дължи на действия или актове на ВЪЗЛОЖИТЕЛЯ/КОНСУЛТАНТА или Непредвидено обстоятелство, или действия (актове) на трети страни, различни от ИЗПЪЛНИТЕЛЯ, ИЗПЪЛНИТЕЛЯТ се задължава да плати неустойка на ВЪЗЛОЖИТЕЛЯ в размер на 0,1 % (нула цяло и една десета процента) на ден от стойността на неизпълнените дейности, за всеки ден от забавеното изпълнение, но не повече от 10 % (десет процента) от Цената за изпълнение на Договора.

**(2)** При забавено изпълнение на всяко друго задължение по този Договор от страна на ИЗПЪЛНИТЕЛЯ, последният дължи на ВЪЗЛОЖИТЕЛЯ неустойка в размер на 0,1 % (нула цяло и една десета процента) от цената на договора, за всеки просрочен ден, но не повече от общо 10 % (десет процента) от цената на договора.

**Чл. 45.(1)** При лошо или частично изпълнение на дейностите, ИЗПЪЛНИТЕЛЯТ дължи неустойка в размер на 10 % (десет процента) от стойността на неизпълнените или некачествено извършените дейности, които е следвало да бъдат изпълнени точно.

**(2)** Ако в резултат на непредвидени обстоятелства ВЪЗЛОЖИТЕЛЯТ не е в състояние да изпълни своите задължения и договорът бъде прекратен то последният дължи на изпълнителя обезщетение за претърпените вреди от прекратяването на договора в размер на 10 % от цената за изпълнение на договора.

**Чл. 46.** ВЪЗЛОЖИТЕЛЯТ има право да приспада начислените по чл. 44 и чл. 45 неустойки от Цената за изпълнение на Договора, от Гаранцията за изпълнение на договора или, от която и да е друга сума (Протокол за приемане на извършени дейности, СМР и др.), дължима на ИЗПЪЛНИТЕЛЯ по този Договор.

**ХII. ОТСТРАНЯВАНЕ НА ДЕФЕКТИ В ГАРАНЦИОННИТЕ СРОКОВЕ**

**Чл. 47. (1)** В случай, че възникнат Дефекти в срока по съответните Гаранционни срокове, ВЪЗЛОЖИТЕЛЯТ ще изпрати на ИЗПЪЛНИТЕЛЯ Известие за Дефект, което съдържа срок за отстраняване на Дефекта.

**(2)** В 3-дневен срок от получаването на Известието за дефект, Изпълнителят информира писмено Възложителя за съгласието или отказа си да отстрани Дефекта.

**(3)** В случай, на неизпълнение на задълженията на Изпълнителя за отстраняване на Дефект в Гаранционните срокове, Възложителят има право да търси обезщетение по общия исков ред.

**XIII. СПИРАНЕ НА ИЗПЪЛНЕНИЕТО ПОРАДИ НЕПРЕДВИДЕНИ ОБСТОЯТЕЛСТВА. ИЗМЕНЕНИЕ, ДОПЪЛНЕНИЕ И ПРЕКРАТЯВАНЕ НА ДОГОВОРА**

**Чл. 48. (1)** При възникването на Непредвидено обстоятелство изпълнението на задълженията по Договора и съответните насрещни задължения се спират за времетраенето на Непредвиденото обстоятелство.

**(2)** Срокът за изпълнение на задължението се продължава съобразно периода, през който изпълнението е било спряно от Непредвидено обстоятелство.

**(3)** Настъпването на Непредвидено обстоятелство не освобождава Страните от изпълнение на задължения, които е трябвало да бъдат изпълнени преди настъпване на събитието.

**(4)** Страна, която е засегната от Непредвидено обстоятелство е длъжна в най-кратък срок, но не по-късно от 3 (три) дни от узнаване на събитието, писмено да извести другата Страна за Непредвиденото обстоятелство. Известието задължително съдържа информация за:

а) очакваното въздействие на Непредвиденото обстоятелство върху изпълнението на СМР и/или върху възможността за приключване до Датата на приключване;

б) предложения за начините на избягване или намаление на ефекта от такова събитие, респективно обстоятелство;

в) предполагаемият период на действие и преустановяване на Непредвиденото обстоятелство;

г) евентуалните последствия от него за изпълнението на този Договор.

**(5)** В случай, че Страната, засегната от Непредвиденото обстоятелство не изпрати никакво известие, дължи на другата Страна обезщетение за вредите от това и няма право да иска удължаване/изменение на Датата на приключване.

**Чл. 49. (1)** От датата на настъпване на Непредвиденото обстоятелство до датата на преустановяване на действието му, страните предприемат всички необходими действия, за да избегнат или смекчат въздействието на Непредвиденото обстоятелство и да продължат да изпълняват задълженията си по този Договор, които не са възпрепятствани от Непредвиденото обстоятелство.

**(2)** Доколкото Непредвиденото обстоятелство е риск, обхванат от условията на застрахователното покритие, ИЗПЪЛНИТЕЛЯТ е длъжен незабавно да предяви съответните претенции по застрахователната полица.

**Чл. 50. (1)** Страните могат да изменят този Договор по изключение:

 1. когато в резултат на Непредвиденото обстоятелство се налага промяна на междинните срокове от Графика за изпълнение на дейностите и/или на крайния срок за изпълнение на договора по чл. 5, освен ако Страните са преценили, че Договорът следва да се прекрати поради липса на интерес от изпълнение на задълженията по него в случай, че изпълнението е преустановено за период, по-голям от 50 (петдесет) дни от настъпването на Непредвиденото обстоятелство;

 2. при частична замяна на дейности от предмета на поръчката, когато това е в интерес на ВЪЗЛОЖИТЕЛЯ и не води до увеличаване стойността на договора;

 3. при намаляване общата стойност на договора в интерес на възложителя поради намаляване на договорените цени или договорени количества или отпадане на дейности;

 4. когато се налага увеличение в цената поради приемането на нормативен акт - до размера, произтичащ като пряка и непосредствена последица от него.

**(2)** Измененията и допълненията на Договора се извършват с допълнително споразумение, подписано от Страните, което става неразделна част от Договора.

**Чл. 51.** Договорът се прекратява при следните случаи:

1. поради неизпълнение на задълженията по този договор от страните;
2. с едностранно писмено уведомление без предизвестие от едната до другата страна, когато изпълнението на дейностите е преустановено за период, по-голям от 50 (петдесет) дни поради наличие на Непредвидени обстоятелства;
3. при преобразуване на изпълнителя, ако за правоприемникът са налице обстоятелствата по чл. 47, ал. 1 и 5 от ЗОП, посочените от ВЪЗЛОЖИТЕЛЯ обстоятелства по чл. 47, ал. 2 от ЗОП и изискванията относно критериите за подбор.

**Чл. 52.** Договорът се прекратява от ВЪЗЛОЖИТЕЛЯ с:

 1. писмено уведомление до ИЗПЪЛНИТЕЛЯ, ако в резултат на непредвидени обстоятелства не е в състояние да изпълни своите задължения. В този случай, ВЪЗЛОЖИТЕЛЯТ дължи на ИЗПЪЛНИТЕЛЯ обезщетение за претърпените вреди от прекратяването на договора.

2. едностранно писмено уведомление без предизвестие от ВЪЗЛОЖИТЕЛЯ до ИЗПЪЛНИТЕЛЯ:

а) при нарушения на изискванията за избягване конфликт на интереси;

б) при наличие на влязло в сила осъдително съдебно решение по съставен акт за начет на ИЗПЪЛНИТЕЛЯ, съставен от Агенцията за държавната финансова инспекция;

в) при започване на процедура по ликвидация на ИЗПЪЛНИТЕЛЯ;

г) при откриване на производство по обявяване в несъстоятелност на ИЗПЪЛНИТЕЛЯ;

д) в случаите когато спрямо собственик с доминиращо или мажоритарно участие в капитала на дружеството на ИЗПЪЛНИТЕЛЯ, спрямо член на управителния орган на ИЗПЪЛНИТЕЛЯ, а в случай, че член на управителния орган е юридическо лице – спрямо неговия представител в съответния управителен орган[[1]](#footnote-2), е влязла в сила присъда за престъпления против собствеността, против стопанството, против финансовата, данъчната или осигурителната система (изпиране на пари или измама), за престъпление по служба или за подкуп (корупция), както и за престъпления, свързани с участие в престъпна група;

е) в случаите когато спрямо ИЗПЪЛНИТЕЛЯ се установи обстоятелство по чл. 47, ал. 5 от ЗОП;

**Чл. 53.(1)** ВЪЗЛОЖИТЕЛЯТ има право едностранно да прекрати Договора, с отправянето на писмено уведомление без предизвестие до ИЗПЪЛНИТЕЛЯ, без да предоставя на ИЗПЪЛНИТЕЛЯ допълнителен подходящ срок за изпълнение на съответното договорно задължение, в следните случаи:

1. ако е налице системно неизпълнение от страна на ИЗПЪЛНИТЕЛЯ;

2. при съществено неизпълнение, на което и да е задължение на ИЗПЪЛНИТЕЛЯ по този Договор.

3. в случай, че до 20 (двадесет) дни от Началото на строителството ИЗПЪЛНИТЕЛЯТ не е осигурил посочените в Офертата Строителни продукти и Екип за изпълнение.

(2) При прекратяване на Договора в случаите по ал. 1, т. 3, ИЗПЪЛНИТЕЛЯТ дължи неустойка в размер на 10 (десет) на сто от Цената за изпълнение на договора. Във всички случаи на прекратяване/разваляне на Договора по вина на ИЗПЪЛНИТЕЛЯ, ВЪЗЛОЖИТЕЛЯТ усвоява като неустойка цялата Гаранция за изпълнение на договора.

**Чл. 54**.**(1)** ИЗПЪЛНИТЕЛЯТ има право едностранно да прекрати Договора, с писмено предупреждение до ВЪЗЛОЖИТЕЛЯ, съдържащо подходящ срок за изпълнение на задължението за плащане, но не по-малко от 30 (тридесет) дни, в случай, че ВЪЗЛОЖИТЕЛЯТ забави дължимите плащания с повече от 30 (тридесет) дни след изтичане на срока, в който е трябвало да плати. В този и във всеки друг случай на забавено плащане по този договор ИЗПЪЛНИТЕЛЯТ има право на законната лихва за забава върху просрочената сума, считано от момента в който същата е следвало да бъде платена.

**(2)** В случай на прекратяване на договора по ал. 1 ВЪЗЛОЖИТЕЛЯТ дължи на ИЗПЪЛНИТЕЛЯ обезщетение за претърпените вреди от сключването на Договора, но не повече от 3% (три процента) от стойността на изпълнените СМР.

**ХIV. ДОГОВОР ЗА ПОДИЗПЪЛНЕНИЕ**

**Чл.55**.**(1)** ИЗПЪЛНИТЕЛЯТ сключват договор за подизпълнение с подизпълнителите, посочени в офертата.

**(2)** Сключването на договор за подизпълнение не освобождава изпълнителя от отговорността му за изпълнение на договора за обществена поръчка.

**(3**) ИЗПЪЛНИТЕЛЯТ нямат право да:

1. сключват договор за подизпълнение с лице, за което е налице обстоятелство по чл. 47, ал. 1 или 5;

2. възлагат изпълнението на една или повече от дейностите, включени в предмета на обществената поръчка, на лица, които не са подизпълнители;

3. заменят посочен в офертата подизпълнител, освен когато:

3.1. за предложения подизпълнител е налице или възникне обстоятелство по чл. 47, ал. 1 или 5;

3.2. предложеният подизпълнител престане да отговаря на нормативно изискване за изпълнение на една или повече от дейностите, включени в предмета на договора за подизпълнение;

3.3. договорът за подизпълнение е прекратен по вина на подизпълнителя, включително в случаите по ал.6.

**(4)** В срок до три дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител, изпълнителят изпраща оригинален екземпляр от договора или допълнителното споразумение на възложителя заедно с доказателства, че не е нарушена забраната по ал.3.

**(5)** Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**(6)** ИЗПЪЛНИТЕЛЯТ е длъжен да прекрати договор за подизпълнение, ако по време на изпълнението му възникне обстоятелство по чл. 47, ал. 1 или 5, както и при нарушаване на забраната по ал.3 в 14-дневен срок от узнаването. В тези случаи изпълнителят сключва нов договор за подизпълнение при спазване на условията и изискванията на ал.1-3.

**(7)** ВЪЗЛОЖИТЕЛЯТ приема изпълнението на дейност по договора за обществена поръчка, за която изпълнителят е сключил договор за подизпълнение, в присъствието на изпълнителя и на подизпълнителя.

**(8)** При приемането на работата ИЗПЪЛНИТЕЛЯТ може да представи на възложителя доказателства, че договорът за подизпълнение е прекратен, или работата или част от нея не е извършена от подизпълнителя.

**(8)** ВЪЗЛОЖИТЕЛЯТ извършва окончателното плащане по договор за обществена поръчка, за който има сключени договори за подизпълнение, след като получи от изпълнителя доказателства, че е заплатил на подизпълнителите всички работи, приети по реда на ал.7.

**ХV. ДРУГИ УСЛОВИЯ**

**Чл. 56. (1)** Ако друго не е уточнено, дните в този Договор се считат за календарни;

 **(2)** Сроковете по договора се броят по реда на Закона за задълженията и договорите.

**Чл. 57.** Когато в този Договор е предвидено, че определено действие или отговорност е за сметка на ИЗПЪЛНИТЕЛЯ, то разходите за това действие или отговорност не могат да се искат от ВЪЗЛОЖИТЕЛЯ като допълнение към Цената за изпълнение на Договора.

**Чл. 58. (1)** Всички съобщения между Страните във връзка с настоящия Договор следва да бъдат в писмена форма. Съобщенията ще се получават на следните адреси:

1. за ВЪЗЛОЖИТЕЛЯ: Община Нови пазар, гр. Нови пазар, пл. „Васил Левски” № 3;

2. за ИЗПЪЛНИТЕЛЯ: [изписва се име и адрес на ИЗПЪЛНИТЕЛЯ];

**(2)** При промяна на данните, посочени в предходната алинея, всяка от Страните е длъжна писмено да уведоми другата в 3-дневен срок от настъпване на промяната.

**Чл.59.** Нищожността на някоя клауза от Договора не води до нищожност на друга клауза или на Договора като цяло.

**Чл. 60.** **(1)** Страните по настоящия договор ще решават споровете, възникнали при и по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие и с писмени споразумения, а при непостигане на съгласие, съгласно сключеното отстраните споразумение, въпросът се отнася за решаване пред компетентния съд по реда на Гражданския процесуален кодекс.

**(2)** За неуредените в настоящия договор въпроси се прилагат съответните разпоредби на действащото българско законодателство.

**Чл. 61.** Неразделна част от настоящия Договор са следните приложения:

Приложение № 1 - Техническа спецификация;

Приложение № 2 – Ценово предложение, ведно с всички приложения;

Приложение № 3 – Техническо предложение, ведно с всички приложения;

Приложение № 4 – Документи по чл. 47, ал.1, 2 и ал.5 от Закон за обществените поръчки

Приложение № 5 – Гаранция за изпълнение на Договора (по образец от документацията, в случай, че е банкова или парична сума);

Този Договор е изготвен и подписан в 3 (три) еднообразни екземпляра – един за **ИЗПЪЛНИТЕЛЯ** и два за **ВЪЗЛОЖИТЕЛЯ**.

**ВЪЗЛОЖИТЕЛ: ………………...... ИЗПЪЛНИТЕЛ:………………**

Румен Панайотов

Кмет на община Нови пазар

Елена Георгиева Гелкова:…………………….

Главен счетоводител на Община Нови пазар

1. Ще се конкретизира в зависимост от правно-организационната форма на Изпълнителя [↑](#footnote-ref-2)